એક સીનિયર પોલીસ અધિકારીએ જણાવ્યું કે પકડવામાં આવેલ આતંકવાદી મેવાત, હરિયાણાના ગુમટ બિહારી ગામનો છે. તેનું નામ અબ્દુલ સુભાન કુરૈશી છે. આ પહેલા મેવાતથી મોહમ્મદ શાહિદ અને કારી રશીન નામના બે શખ્સ પકડાઇ ચૂક્યા છે. તેમણે જ પૂછપરછમાં અબ્દુલ સુભાનના નામથી ખુલાશો કર્યો હતો. સૂત્રોના જણાવ્યા અનુસાર એ જ બે શખ્સોએ જણાવ્યું કે આતંકી સંગઠન લશ્કર-એ-તૈયબામાં ભર્તી માટે સુભાન યુવકોને તૈયાર કરતો હતો. ત્યારથી સુભાન દિલ્હી પોલીસના રડાર પર હતો અને તેની શોધખોળ કરવામાં આવી રહી હતી.